钦定古今图书集成/明伦汇编/官常典/第249卷 > 《为萧让太傅扬州牧表》前人
## 钦定古今图书集成/明伦汇编/官常典/第249卷 > 《为萧让太傅扬州牧表》前人

崇绝之宠，降自白日，殊甚之礼，坠于青云。祗畏验盛，
若夺魂鉴，巡席无容，当轩改色。臣闻天地之大德曰
“生”，圣人之大宝曰位。将以启廓灵纬，崇树神纪，百司
备列，贵贱之分既炳；九官咸赞，升降之际可明。故皇
极不爽，国步斯泰。虽金妫各政，姬华异治，未有革序
变伦，而能流英发耀者也。臣才惭右贤，功愧上烈，平
赵夷魏之气，无宣于《国书》；济河登山之威，未亮于《左
史》。既罕《龙韬》金匮之效，又乏楹间帷中之绩。卫主宁
谓提横流，匡危不足生细民，故小节时显于艰难，大
勋无纪乎廊庙。而乘轺服冕，荷萧、张之赏；开城裂域，
受曹邓之爵。不能翊教缉政，釐济氓隐，赞邦弘化，饰
整朝辉。是以德少宠多，舆人立规；才“薄位厚，处士兴
议。故玉烛未调，道治犹郁”者，臣之为愧也。不悟陛下
复停日月之华，凝烟露之润，擢臣琐姿，鉴臣陋诚，前
恩未旷，后宠已袭，上公秘钺，声振都鄙，文剑雕舄，礼
殊轩殿。“深褒之逮，方今为绝；大赉之降，比古为超，臣
亦何功，当处斯忝。复愿道邈先帝，理镜众寂，被气顺
方，涵生获庆，特辍策”书。时停鸿册，则人歌佥平，物抱
至欢